Nafarroako Parlamentuko Mahaiak, 2017ko irailaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maribel García Malo andreak aurkeztutako galdera, “Gizarteratze Plana abiarazteko jarduketak” aurrekontu-partida dela-eta Eskubide Sozialetako Departamentuak egindako jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko irailaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Maribel García Malo andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, gaurkotasun handiko galdera hau aurkezten du, Eskubide Sozialetako lehendakariordeak Osoko Bilkuran ahoz erantzun diezaion:

“Gizarteratze Plana abiarazteko jarduketak” aurrekontu-partida, 2017ko ekitaldikoa. Partida hori oinarri hartuta jakin nahi dugu departamentuak zer jarduketa egin duen gaur arte.

Iruñean, 2017ko irailaren 19an

Foru parlamentaria: Maribel García Malo